TERVEZET
MEGÁLLAPODÁS
helyi közbiztonságot érintő feladatok ellátására

Amely létrejött egyrészről
Érd Megyei Jogú Város Önkormányzata
székhelye:	2030 Érd, Alsó utca 1–3.
adószáma:	15731254-2-13
törzsszáma:	731256
képviselője:	dr. Csőzik László polgármester (a továbbiakban: Önkormányzat), másrészről
Pest Megyei Rendőr-főkapitányság
székhelye: 	1139 Budapest XIII. kerület, Teve utca 4–6. 
adószáma: 	157220120-2-51
számlaszáma: 	MÁK 10023002-01451478
képviseli:	Nogula Tamás rendőr alezredes, kapitányságvezető (a továbbiakban: Pest MRFK)

(a továbbiakban együtt: Felek) között az alulírott helyen és napon az alábbiakban részletezett feltételek mellett.

Felek a jelen megállapodást közszolgáltatási feladat ellátására a Rendőrségről szóló 1994. évi XXXIV. törvény (a továbbiakban: Rtv.) 9. § (1) bekezdésében és Magyarország helyi önkormányzatairól szóló 2011. évi CLXXXIX. törvény 13. § (1) bekezdésében foglaltak alapján kötik, annak érdekében, hogy Érd Megyei Jogú Város közrendje és közbiztonsága javuljon.

I. Támogatás összege, támogatott tevékenység megnevezése, támogatás módja, támogatás felhasználása

1. Önkormányzat kijelenti, hogy fontosnak tartja Érd Megyei Jogú Város közbiztonságát, ezért Érd Megyei Jogú Város Közgyűlésének …./2021. (XI. 25.) számú határozatával úgy döntött, hogy a Pest MRFK részére a közterületek és nyilvános helyek megerősített rendőri ellenőrzését szolgáló túlszolgálati közbiztonsági tevékenység (elsősorban a lakótelepek, családi házas övezetek, valamint oktatási intézmények környékeinek biztonságának erősítése) díjazásának finanszírozására, a 2021. december 1. – 2022. április 30. közötti időszakra vonatkozóan összesen bruttó 2 millió forint keretösszeg erejéig támogatást biztosít a jelen megállapodásban meghatározott feltételek szerint.
[bookmark: bookmark3]2. Az Önkormányzat tudomásul veszi, hogy a Pest MRFK a jelen megállapodásban szereplő vállalásait a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 139. § (2) bekezdésében foglalt korlátozás figyelembevételével teljesíti, amely úgy rendelkezik, hogy a szolgálati érdekből elrendelhető túlszolgálat maximális időtartamát úgy kell meghatározni, hogy a heti szolgálatteljesítési idő és a túlszolgálat együttesen nem haladhatja meg a munkaidő-szervezés egyes szempontjairól szóló 2003. november 4-i 2003/88/EK európai parlamenti és tanácsi irányelv 6. cikk b) pontjában meghatározott heti időtartamot, a 134. § (2) bekezdése szerinti időkeret alkalmazása esetén négyhavi átlagban nem haladhatja meg az irányelvben meghatározott heti időtartamot. Erre tekintettel a Pest MRFK a rendőri szolgálatellátás sérelme nélkül, a megerősített rendőri jelenlét teljesítése érdekében a túlszolgálatot ténylegesen végrehajtó személy részére túlszolgálat elrendelését vállalja. 

II. Pest MRFK kötelezettségei a Pest MRFK Érdi Rendőrkapitánysága (a továbbiakban: Érdi Rendőrkapitányság) közreműködésével

1. A Pest MRFK a juttatást elfogadja, és kötelezettséget vállal arra, hogy a közbiztonsági tevékenység túlszolgálat keretében történő díjazására, illetve a közterhek fedezetére rendelkezésre bocsátott összeget elkülönítve kezeli, és azt kizárólag Érd Megyei Jogú Városban teljesített, az állományilletékes parancsnok által elrendelt és igazolt túlszolgálat kifizetésére használja fel.
2. A Pest MRFK kötelezettséget vállal arra, hogy a támogatási összeg felhasználásáról számvitelileg elkülönített nyilvántartást vezet és a támogatás megállapodás szerinti felhasználásáról a …….napjáig az államháztartásról szóló 2011. évi CXCV. törvény (továbbiakban: Áht.), illetve annak végrehajtásáról rendelkező 368/2011. (XII. 31.) számú kormányrendelet (a továbbiakban: Ávr.) szerinti – számlákkal és elkülönített nyilvántartással alátámasztott – beszámolót nyújt be az Önkormányzat felé.
[bookmark: _GoBack]3. A szakmai és pénzügyi beszámolót szöveges indoklással, pénzügyileg rendezett, a feladatellátáshoz kapcsolódó bizonylatok és egyéb dokumentáció hiteles másolatával kell benyújtani az Önkormányzat részére. A bizonylatok eredeti példányára rá kell vezetni „az 1/ERD -……./2021 iktatószámú szerződés alapján folyósított támogatás terhére elszámolva” záradékot.

[bookmark: bookmark4]III. Az Önkormányzat kötelezettségei

[bookmark: bookmark5]1. Az Önkormányzat vállalja, hogy a közbiztonsági tevékenység során szükségessé váló túlszolgálatot a 2. pontban foglaltak szerint finanszírozza.
2. Felek rögzítik, hogy az Önkormányzat a bruttó 2.000.000, azaz kettőmillió forint összeget két részletben utalja át. A támogatás 50 %-át 2021. december 31. napjáig, majd 2022. március 31. napjáig a támogatás fennmaradó összegét átutalással fizeti meg a Pest MRFK Magyar Államkincstárnál vezetett 10023002-01451478 számú számlájára.
3. Az Önkormányzat a beszámoló elfogadásáról, a jogosulatlanul igénybe vett támogatás visszafizetésének kötelezettségéről a beszámoló benyújtásától számított 60 napon belül írásban értesíti Pest MRFK-t.

IV. Ellenőrzés módja

1. Pest MRFK biztosítani köteles annak feltételeit, hogy Önkormányzat a támogatás felhasználását saját maga, illetve képviselője útján ellenőrizze a támogatási megállapodás megkötését megelőzően, a támogatás igénybevétele alatt, a támogatott tevékenység befejezésekor, illetve lezárásakor, valamint a beszámoló elfogadását követő öt évig.
2. Pest MRFK kötelezettséget vállal arra, hogy az ellenőrzés során az ellenőrzést végzővel együttműködik, ellenőrzési munkáját a megfelelő dokumentumok, számlák, a megvalósítást igazoló okmányok, bizonylatok rendelkezésre bocsátásával segíti.

V. Pest MRFK nyilatkozatai

1. Pest MRFK – a jelen támogatási megállapodás aláírásával – kijelenti, hogy
a) a megállapodás aláírásakor az illetékes adó- és vámhatóságok, és az illetékes illetékhivatal felé nincs lejárt köztartozása (vagy arra az illetékes hatóságtól fizetési könnyítést, részletfizetés, fizetési halasztást kapott), továbbá az illetékes környezetvédelmi, természetvédelmi és vízügyi hatósággal szemben, határozatban előírt díj-, illetve bírságfizetési kötelezettsége nincs,
b) az államháztartás alrendszereiből folyósított támogatásból eredő lejárt tartozása nincs,
c) a támogatási igényben foglalt adatok, információk és dokumentumok teljes körűek, a valóságnak megfelelnek, hitelesek,
d) a kérelem tárgyában támogatási igényt korábban vagy egyidejűleg nem nyújtott be,
e) megfelel az Áht. 50. § (1) bekezdésében meghatározott követelményeknek,
f) nem tartozik a közpénzekből nyújtott támogatások átláthatóságáról szóló 2007. évi CLXXXI. törvény 6. §-ában foglalt korlátozás alá és az e törvény szerinti érintettség és összeférhetetlenség nem áll fenn,
g) adólevonási joggal nem rendelkezik, és
h) hozzájárul ahhoz, hogy Önkormányzat az Áht. 50. § (1) bekezdés c) pontjában meghatározott feltétel ellenőrzése céljából a költségvetési támogatás folyósításától számított öt évig kezelje az Áht. 54/A. §-ában meghatározott adatokat.
i) Pest MRFK kijelenti, hogy az általa képviselt szervezet átlátható szervezetnek minősül, azaz a nemzeti vagyonról szóló 2011. évi CXCVI. törvény 3. § (1) bekezdés 1. pont a) alpont szerint szervezet.



VI. A megállapodás módosítása, megszűnése

1. A jelen megállapodás 2021. december hó 1. – 2021. április hó 30. napjáig tartó határozott időtartamra szól.
2. A jelen megállapodást bármelyik fél jogosult rendkívüli felmondással, azonnali hatállyal írásban felmondani, amennyiben a másik fél a megállapodásban szabályozott valamely kötelezettségét súlyosan megszegi és a szerződésszegést a másik fél kifejezett írásbeli felszólítása ellenére sem szünteti meg, a felszólítás kézhezvételét követő 15 (tizenöt) napon belül.
3. A jelen megállapodás módosítása, kizárólag írásban a Felek közös megegyezésével történhet.
4. A megállapodás megszüntetése esetén a Felek kötelesek egymással elszámolni, a megállapodás megszüntetését követő 30 (harminc) napon belül.
5. Az Önkormányzat különösen az alábbi esetekben jogosult a támogatási szerződéstől elállni, azt felmondani:
a) a támogatási szerződésben meghatározott megvalósítási időszak kezdő időpontjától a támogatott tevékenység nem kezdődik meg, vagy a Pest MRFK a költségvetési támogatás igénybevételét neki felróható okból nem kezdeményezi, és késedelmét ezen idő alatt írásban sem menti ki;
b) hitelt érdemlően bebizonyosodik, hogy a Pest MRFK a támogatási döntést érdemben befolyásoló valótlan, hamis adatot szolgáltatott a támogatási igény benyújtásakor;
c) az Ávr. 76. §-ban meghatározott valamely körülmény a támogatási döntés meghozatalát követően következik be, vagy jut az Önkormányzat tudomására;
d) a támogatott tevékenység megvalósítása meghiúsul, tartós akadályba ütközik, vagy a jogszabályban, támogatási szerződésben foglalt ütemezéshez képest jelentős késedelmet szenved;
e) a Pest MRFK neki felróható okból megszegi a támogatási szerződésben foglalt kötelezettségeit, így különösen nem tesz eleget együttműködési kötelezettségének vagy ellenőrzéstűrési kötelezettségének, és ennek következtében a költségvetési támogatás szabályszerű felhasználását nem lehet ellenőrizni,
f) a Pest MRFK az Ávr. 72.§-a alapján adott nyilatkozatok bármelyikét visszavonja;
g) a Pest MRFK a támogatási szerződés szerinti határidőig sem teljesítette vagy nem megfelelően teljesítette a beszámolási kötelezettségét,

VII. A Támogatás jogosulatlan igénybevétele, a szerződéstől történő elállás, annak felmondása esetén alkalmazandó jogkövetkezmények

1. Pest MRFK vállalja, hogy a költségvetési támogatás jogosulatlan igénybevétele, jogszabálysértő vagy nem rendeltetésszerű felhasználása, továbbá a támogatási szerződéstől történő elállás, annak felmondása esetén a jogosulatlanul igénybe vett költségvetési támogatás összegét ügyleti, késedelem esetén késedelmi kamattal növelt mértékben Önkormányzat részére visszafizeti.
2. Forintban meghatározott pénztartozás esetén az ügyleti kamat mértéke a jegybanki alapkamat kétszerese.
3. A késedelmi kamat mértéke a késedelemmel érintett naptári félév első napján érvényes jegybanki alapkamat. Az ügyleti kamat számításakor a visszaköveteléssel, a késedelmi kamat számításakor a késedelemmel érintett naptári félév első napján érvényes jegybanki alapkamat irányadó az adott naptári félév teljes idejére.
4. Pest MRFK tudomásul veszi, hogy nem teljesítés esetén a visszafizetendő összeget és annak kamatait az állami adóhatóság Önkormányzat megkeresésére adók módjára hajtja be.
5. A Pest MRFK a kamatot a támogatás összegével együtt köteles az Önkormányzat részére visszafizetni Önkormányzat OTP Banknál vezetett … számú számlájára.

VIII. Egyebek

1. Felek tájékoztatják egymást azokban az esetekben, amikor azt a másik fél szervezeti működése, vagy feladatellátása szükségessé teszi. Az esetleges jogvitákat előzetesen egyeztetéssel oldják meg.
2. Felek a megállapodás teljesülését, eredményét és tapasztalatait a tárgyévet követő év március 31. napjáig áttekintik és írásban értékelik.
3. Felek által nem szabályozott kérdésekben a Polgári Törvénykönyvről szóló 2013. évi V. törvény, a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény, a rendőrség szolgálati szabályzatáról szóló 30/2011. (IX. 22.) BM rendelet és az Rtv. rendelkezései az irányadók.
4. Felek a jelen megállapodást – amely négy számozott oldalból és hat egymással megegyező eredeti példányban készült – elolvasás után, mint akaratukkal mindenben egyezőt, jóváhagyólag írják alá. 


	Budapest, 2021. november …



____________________________
Nogula Tamás
rendőr alezredes, kapitányságvezető
	Érd, 2021. november …



____________________________
Dr. Csőzik László
polgármester




	Előzetes jogi ellenőrzés:



______________________________________

Pénzügyi ellenjegyzés:



______________________________________

______________________________________




Kapják:
1. példány:	Pest Megyei Rendőr-főkapitányság
2. példány:	Pest Megyei Rendőr-főkapitányság Érdi Rendőrkapitányság
3. példány:	Budapesti Rendőr-főkapitányság Gazdasági Igazgatóság 

